αρχοντος αθαμβου του αβρομαχου μηνος ιλαιου επι τοισδε απεδοτο διονυσιος και πολιτας οι ασανδρου τωι απολλωνι τωι πυθιωι σωμα ανδρειον ωι ονομα δαμων τιμας αργυριου μναν εξ καθως επιστευσε δαμων τωι θεωι ταν ωναν εφ οτωι ελευθερος ειμεν και ανεφαπτον απο παντων τομ παντα χρονον ποιεων ο κα θελη και αποτρεχων οις κα θελη. βεβαιωτηρες κατα τον νομον τας πολιος δρομοκλειδας αγιωνος αστοξενος διονυσιου διων αλεξωνος. ει δε τις κα εφαπτηται δαμωνος επι καταδουλισμωι βεβαιον παρ[ε]χοντω τωι θεωι ταν ωναν οι τε αποδομενοι διονυσιος και πολιτας και οι βεβαιωτηρες δρομοκλειδας αστοξενος διων ει δε μη παρεχοιεν βεβαιον ταν ωναν τωι θεωι πρακτιμοι εοντω κατα τον νομον. ομοιως δε και οι παρατυχοντες κυριοι εο[ν]τω συλεοντες ως ελευθερον οντα αζαμιοι οντες και ανυποδικοι πασας δικας και ζαμιας. ει δε χρειαν εχοι διονυσιος συνιατρευετω δαμων μετ αυτου ετη πεντε λαμβανων τα εν ταν τροφαν παντα και ενδιδυσκομενος και στρωματα λαμβανων. μαρ[τ]υρες ο ιαρευς του απολλωνος αμυντας και των αρχοντων αριστιων αγωνος και ιδιωται σωσικρ[α]της φιλαιτωλος φαινιος διοδωρος ηρακωνος ευκλειδας δρομοκλειδας α[σ]τοξενος διων.
Phokis — Delphi — 156-151 BC
 156-151 BC